钦定古今图书集成/明伦汇编/交谊典/第038卷 > 邵二泉集 > 《同陆明府过阳山访漳河岳山人》
## 钦定古今图书集成/明伦汇编/交谊典/第038卷 > 邵二泉集 > 《同陆明府过阳山访漳河岳山人》

袁昭旸

汎舟入西山，炎景照南陆。梅霖歇崇冈，积润含林麓。
挈徒过修坂，访友臻空谷。川薄阳已微，烟霏忽丛竹。
石窦注清冷，云萝覆岩屋。庖人馈鲜鲤，童子进鼎𫗧。
翰墨情所投，令人发深穆。兹会难再洽，艮趾兰堂宿。